Source: https://maainfo.eu/index.php?id=22&rid=2340&page=3673
Timestamp: 2019-09-21 10:56:01+00:00
Document Index: 2855657

Matched Legal Cases: ['§ 10', '§ 10', '§ 10', '§ 10', '§ 10', '§ 10', '§ 10', '§ 15']

Maaeluvõrgustiku büroo vastus riigihangete teemal
MMIK vastuskiri
24.09.2015 vastuskiri riigihangete teemal „MTÜde LEADER riigihange“
Kellelt: Ester Valdvee
Kellele: Mart Lankots
Koopiad: Malle Mandel, Keidi Kõiv, PRIA
MTÜ puhul tuleks lähtuda Riigihangete seaduse (RHS) https://www.riigiteataja.ee/akt/123032015024 § 10 lõikest 1 punktist 5 ja lõikest 2.
RHSi § 10 lõikes 1 on määratletud riigihankekohustuslaste ring, kes on hankijad kõigil juhtudel. Hankijateks on alati avalik-õiguslikud juriidilised isikud, see tähendab riik, kohaliku omavalitsuse üksused ja asutused või kohalike omavalitsuste ühendused, muud avalik -õiguslikud juriidilised isikud ning sihtasutused, mille üheks asutajaks on riik või, mille asutajatest on rohkem kui pool RHS-i § 10 lõike 1 punktis 2 või 3 nimetatud isikud või, mille nõukogu liikmetest rohkem kui poole määravad RHS-i § 10 lõike 1 punktides 1-3 nimetatud isikud, samuti ka mittetulundusühingud, mille liikmetest rohkem kui poole määravad RHS-i § 10 lõike 1 punktides 1-3 nimetatud isikud.
Lisaks on hankijateks teatud ring eraõiguslikke juriidilisi isikuid. Üldreegliks selliste hankijate määratlemisel on vastavus RHS § 10 lõikes 2 kirjeldatud tunnustele, mille kohaselt on hankijaks eraõiguslik juriidiline isik, mis vastab samaaegselt järgmistele tunnustele:
- ta on asutatud eesmärgiga täita või ta täidab ülesannet avalikes huvides, millel ei ole tööstuslikku ega ärilist iseloomu, ja
- seda isikut põhiliselt rahastavad või selle juhtimis-, haldus-või järelevalveorgani liikmetest rohkem kui poole määravad või selle juhtimist muul viisil kontrollivad koos või eraldi riigihangete seaduse § 10 lõike 1 punktides 1–5 või teised punktis 6 nimetatud isikud või mõne muu Euroopa Majanduspiirkonna lepinguriigi vastavad isikud, ehk see on nende kontrolli all rahastamise või juhtimise kaudu.
Teine tingimus rahastamise kohta. Mõistet „põhiliselt” tuleb tõlgendada „rohkem kui pool” ning et riiklikest vahenditest rahastamise protsendimäära hindamine peab hõlmama kõiki tulusid, mida kõnealune isik saab, sealhulgas kaubandustegevusest saadu, ning et arvutamine peab toimuma aasta baasil. Arvutused tuleb teha iga eelarve aasta alguses ning lähtudes siis kättesaadavatest andmetest, isegi kui need on hinnangulised.
Rohkem saab hankija määratluse kohta lugeda riigihangete infoportaali korduma kippuvate küsimuste rubriigist https://riigihanked.riik.ee/lr1/c/document_library/get_file?p_l_id=169335&folderId=252716&name=DLFE-32902.pdf
Kui Teie MTÜ osutub hankijaks RHS mõistes, siis tuleb külamaja ehitamisel lähtuda seaduses sätestatud korda. Hankereeglid sõltuvad hanke maksumusest ning piirmäärad on toodud RHS § 15.
Hangete korraldamiseks on kasulik nõu küsida vastavatelt spetsialistidelt.
ester @ maainfo.ee
+372 384 9702
+372 513 9984
16.09.2015 KÜSIMUS: MTÜde LEADER riigihange
Tekkis küsimus ja täpse info põud. Millised täpsed nõudmised on Riigihanke korraldamisele MTÜle kes ehitab Külamaja. Huvitavad summade piirmäärad ja vastavalt nendele tekkivad kohustused.
Tänude ja tervitustega ette,
56456777